JayJayThrowThrow/commonwealth-wiki-mix huggingface dataset:
अहमदिया

300px|thumb|right|विश्व में अहमदिया आबादी का वितरण
अहमदिया (उर्दू : احمدیہ) एक धार्मिक आंदोलन है, जो के 19वीं सदी के अंत में भारत में आरम्भ हुआ। इसका प्रारंभ मिर्जा गुलाम अहमद (1835-1908) की जीवन और शिक्षाओं से हुआ। अहमदिया आंदोलन के अनुयायी गुलाम अहमद (1835-1908) को मुहम्मद के बाद एक और पैगम्बर (दूत) मानते हैं जबकि इस्लाम में मुहम्मद ख़ुदा के भेजे हुए अन्तिम पैगम्बर माने जाते हैं।

अहमदिया इस्लाम से अलग हुआ एक संप्रदाय है। मुसलमान इसे काफिर मानते हैं। नोबेल पुरस्कार विजेता वैज्ञानिक डॉक्टर अब्दुस सलाम पाकिस्तान के पहले और अकेले वैज्ञानिक हैं जिन्हे फिज़िक्स के लिए नोबेल पुरस्कार दिया गया है। वह एक अहमदिया थे। महेरशला अली अभिनय के लिए ऑस्कर जीतने वाले पहले कादियानी अभिनेता बनाया।

अहमदिया समुदाय के लोग स्वयं को मुसलमान मानते व कहते हैं परंतु अहमदिया समुदाय के अतिरिक्त शेष सभी मुस्लिम वर्गो के लोग इन्हें मुसलमान मानने को हरगिज तैयार नहीं। इसका कारण यह है कि जहां अहमदिया समुदाय अल्लाह, कुरान शरीफ ,नमाज़, दाढ़ी, टोपी, बातचीत व लहजे आदि में मुसलमान प्रतीत होते हैं वहीं इस समुदाय के लोग अपनी मान्याताओं, परंपराओं व उन्हें विरासत में मिली शिक्षाओं व जानकारियों के अनुसार हज़रत मोहम्मद को अपना आखरी पैगम्बर स्वीकार नहीं करते। इसके बजाए इस समुदाय के लोग मानते हैं कि नबुअत (पैगम्बरी ) की परंपरा रूकी नहीं है बल्कि सतत जारी है। अहमदिया सम्प्रदाय के लोग अपने वर्तमान सर्वोच्च धर्मगुरु को नबी के रूप में ही मानते हैं। इसी मुख्य बिंदु को लेकर अन्य मुस्लिम समुदायों के लोग समय-समय पर सामूहिक रूप से इस समुदाय का घोर विरोध करते हैं तथा बार-बार इन्हें यह हिदायत देने की कोशिश करते हैं कि अहमदिया समुदाय स्वयं को इस्लाम धर्म से जुड़ा समुदाय घोषित न किया करें और इस समुदाय के सदस्य अपने-आप को मुसलमान भी न कहें।

इनको 'कादियानी' कहा जाता है। गुरदासपुर के कादियान नामक कस्बे में 23 मार्च 1889 को मुसलमानों के बीच एक आंदोलन शुरू हुआ जो आगे चलकर अहमदिया आंदोलन के नाम से जाना गया। यह आंदोलन बहुत ही अनोखा था। मुसलमानों के बीच एक व्यक्ति ने घोषणा की कि "मसीहा" फिर आयेंगे और मिर्जा गुलाम अहमद ने अहमदिया आंदोलन शुरू करने के दो साल बाद 1891 में अपने आप को "मसीहा" घोषित कर दिया।

1974 में अहमदिया संप्रदाय के मानने वाले लोगों को पाकिस्तान में एक संविधान संशोधन के जरिए गैर-मुस्लिम करार दे दिया गया।
इन्हें भी देखें

*पाकिस्तान में अहमदिया जमात
*क़ादियानी प्रॉब्लम
*गुलाम अहमद
*इस्लाम
*अब्दुस सलाम
*महेरशला अली
सन्दर्भ
बाहरी कड़ियाँ

* अहमदिया सम्प्रदाय और पाकिस्तान: इतिहास और वर्तमान
* अहमदिया संप्रदाय: सबके लिए शांति के उपासक
* क़ादियानियत : इस्लाम के आलोक में
* अल्लाह के नाम पर
* जब उन्हें कहा गया, तुम मुसलमान नहीं हो (बीबीसी हिन्दी)

धर्म, अहमदिया
हैन्स क्रिश्चियन ओर्स्टेड

हैन्स ख्रिस्ट्यैन अर्स्टेद () 19वीं शताब्दी के अग्रणी वैज्ञानिकों में से एक थे जिन्होंने विद्युच्चुम्बकत्व को समझने में निर्णायक भूमिका निभाई। सन् 1820 में उन्होंने अकस्मात खोजा कि किसी धातु के तार में वैद्युतिक धारा प्रवाहित होने पर निकट स्थित दिक्सूचक विक्षेपित होता है। अपने प्रेक्षणों के आधार पर अर्स्टेद ने प्रमाणित किया कि विद्युत् तथा चुम्बकत्व परस्पर सम्बन्धित परिघटनाएँ हैं। उनके अनुसन्धान ने आगे जाकर नूतन प्रौद्योगिकियों; जैसे: रेडियो, दूरदर्शन, प्रकाशीय तन्तु, आदि का सृजन किया। उनके सम्मान में चुम्बकीय क्षेत्र की तीव्रता का मात्रक अर्स्टेद रखा गया है।
, Der Geist in der Natur, 1854|center]]
सन्दर्भ

श्रेणी:1777 में जन्मे लोग
श्रेणी:भौतिक विज्ञानी
श्रेणी:१८५१ में निधन
हिदेकी युकावा

thumb|right|हिदेकी युकावा

हिदेकी युकावा (; २३ जनवरी १९०७ - ८ सितंबर १९८१) एक सैद्धांतिक भौतिक वैज्ञानिक एवं नोबेल पुरस्कार प्राप्त करने वाले जापानी थे।
परिचय

हिडेकी यूकावा (Hideki Yukawa) जापान के श्रेष्ठ भौतिकीविद् थे। क्योतो विश्वविद्यालय से स्नातक की डिग्री प्राप्त कर लेने के बाद सन् १९२९ से सन् १९३२ तक आपने मौलिक कणों के बारे में अनुसंधान किया। तदुपरांत कियोटो और ओसाका विश्वविद्यालय में आपने अध्यापन का कार्य किया तथा सन् १९३९ में डी. एस-सी. की डिग्री प्राप्त की। तब से आप कियोटो विश्वविद्यालय में सैद्धांतिक भौतिकी के प्रोफेसर के पद पर कार्य किया।
अनुसंधान कार्य

सन् १९३५ तक परमाणुनाभिक की यह रचना स्थापित हो चुकी थी कि नाभिक में प्रोटॉन तथा न्यूट्रॉन सँकरी सी जगह में ठँसे रहते हैं।

धन जाति के ये प्रोटॉन कण एक दूसरे के अति निकट होने के कारण इनमें परस्पर जबर्दस्त हटाव बल होता है, अत: इन्हें तो तुंरत बिखर जाना चाहिए। किंतु ऐसा होता नहीं है। इस प्रश्न का समाधान युकावा ने निरे सैद्धांतिक आधार पर सन् १९३५ में प्राप्त किया। गणित की सहायता से नाभिक के अंदर आपने एक ऐसे बल क्षेत्र की कल्पना की जो न गुरुत्वाकर्षण की है और न विद्युत-चुम्बकीय। यही बल नाभिक के प्रोटॉनों को परस्पर बाँधे रखता है। इस कल्पना के फलस्वरूप युकावा ने बतलाया कि नाभिक में ऐसे कण अवश्य विद्यमान होने चाहिए जिनकी संहति इलेक्ट्रॉन की लगभग २०० गुनी हो तथा विद्युत् आवेश ठीक इलेक्ट्रॉन के बराबर ही धन या ऋण जाति का हो। इन कणों को उसने 'मेसॉन' नाम दिया। अगले पाँच वर्षों के अंदर ही प्रयोग द्वारा वैज्ञानिकों ने मेसॉन कण प्राप्त भी किए। इसप्रकार युकावा की भविष्यवाणी सही उतरी। 'मेसॉन' की खोज के उपलक्ष में ही युकावा को सन् १९४९ में भौतिकी का नोबेल पुरस्कार मिला।
सन्दर्भ

श्रेणी:1907 में जन्मे लोग
श्रेणी:१९८१ में निधन
श्रेणी:नोबेल पुरस्कार विजेता भौतिक विज्ञानी
स्टीवन वैनबर्ग

स्टीवन वैनबर्ग (Steven Weinberg; मई 3, 1933 – जुलाई 23, 2021) अमेरिकी सैद्धान्तिक भौतिक विज्ञानी थे। जिन्हें दुर्बल बल और विद्युत्-चुम्बकीय अन्योन्य क्रिया के एकीकरण में योगदान के लिए सन् 1979 में अब्दुस सलाम और शेल्डन ग्लाशॉ के साथ संयुक्त रूप से भौतिकी में नोबेल पुरस्कार प्राप्त हुआ।
सन्दर्भ
बाहरी कड़ियाँ

श्रेणी:1933 में जन्मे लोग
श्रेणी:२०२१ में निधन
श्रेणी:नोबेल पुरस्कार विजेता
श्रेणी:नोबेल पुरस्कार विजेता भौतिक विज्ञानी
वुल्फगांग पौली

thumb|right|वुल्फगांग पौली
वुल्फगाँ पाउलि (Wolfgang Pauli ; सन् १९००-१९५८), नोबेल पुरस्कार विजेता तथा आस्ट्रियन-स्विस भौतिकविद् थे।
परिचय

इनका जन्म वियना नगर में हुआ था। शिक्षा म्यूनिख में हुई। कोपेनहैगेन, हेंसबर्ग एवं जूरिक में इन्होंने अनेक महत्वपूर्ण शैक्षिक पदों पर कार्य किया। १९३५ एवं १९४० ई. में प्रिंसटन विश्वविद्यालय में भौतिकी के अतिथि प्राध्यापक रहे।

इन्होंने क्वाण्टमवाद पर महत्वपूर्ण कार्य किया तथा पाउलि अपवर्जन सिद्धांत की खोज कर प्रसिद्धि प्राप्त की। इस सिद्धांत के अनुसार समान क्वांटम संख्याओं वाले इलेक्ट्रॉनों का अस्तित्व नहीं होता। किसी ऊर्जा स्तर में अधिकतम इलेक्ट्रॉनों की संख्या, इस सिद्धांत द्वारा नियत की जाती है। इस महत्वपूर्ण खोज के लिए, सन् १९४५ में, इनको भौतिकी में नोबेल पुरस्कार प्राप्त हुआ। ये सिद्धांत परमाणु एवं नाभिकीय विज्ञान में पूर्णरूपेण व्याप्त है। तत्वों का आवर्त वर्गीकरण भी इसी सिद्धांत से समझाया जा सकता है। प्रत्येक इलेक्ट्रॉन को कुछ क्वांटम संख्याओं से प्रदर्शित किया जाता है।

इन्होंने मेट्रिक्स यांत्रिकी को आगे बढ़ाने में महत्वपूर्ण योगदान दिया। ये ही प्रथम वैज्ञानिक थे, जिन्होंने हाइड्रोजन परमाणु के इलेक्ट्रॉन चक्कर पर मेट्रिक्स यांत्रिकी प्रयुक्त की। इनकी मृत्यु १५ दिसम्बर १९५८, को हुई।
इन्हें भी देखें

* नोबेल पुरस्कार विजेताओं की सूची
सन्दर्भ

श्रेणी:भौतिक विज्ञानी
श्रेणी:1900 में जन्मे लोग
श्रेणी:नोबेल पुरस्कार विजेता भौतिक विज्ञानी
श्रेणी:१९५८ में निधन
विलहम कॉनरैड रॉटजन

विल्हेल्म कॉन्राड रण्ट्गन एक जर्मन यान्त्रिक अभियन्ता और भौतिक शास्त्री थे, जिन्होंने 8 नवम्बर 1895 को X-किरणों के रूप में जानी जाने वाली तरंग दैर्घ्य रेंज में विद्युच्चुम्बकीय विकिरण का उत्पादन और पता लगाया, एक उपलब्धि जिसने उन्हें 1901 में भौतिकी में नोबेल पुरस्कार का उद्घाटन किया। रण्ट्गन की उपलब्धियों के सम्मान में, 2004 में शुद्ध और प्रयुक्त रासायनिकी के अन्तर्राष्ट्रीय संघ ने उनके नाम पर तत्त्व 111, रण्ट्गनियम, एक रेडियोधर्मी तत्व का नाम दिया, जिसमें कई अस्थिर समस्थानिक होते हैं। मापन की मात्रक रण्ट्गन का नाम भी उन्हीं के नाम पर रखा गया था।
इन्हें भी देखें

* नोबेल पुरस्कार विजेताओं की सूची
सन्दर्भ
बाहरी कड़ियाँ

*विलहम कॉनरैड रॉटजन


श्रेणी:1845 में जन्मे लोग
श्रेणी:१९२३ में निधन
श्रेणी:जर्मन वैज्ञानिक
श्रेणी:नोबेल पुरस्कार विजेता भौतिक विज्ञानी
विलियम हेनरी ब्रैग

सर विलियम हेनरी ब्रैग (William Henry Bragg ; 1862 - 1942), ब्रिटिश भौतिकीविद् थे तथा नोबेल पुरस्कार विजेता थे।

इनका जन्म इंग्लैंड के कंबरलैंड काउंटी में स्थित विग्टन नामक ग्राम में हुआ था। आपकी शिक्षा केंब्रिज के ट्रिनिटी कॉलेज में पूर्ण हुई तथा आप ऐडिलेड (दक्षिणी ऑस्ट्रेलिया) में गणित तथा भौतिकी के प्रोफेसर नियुक्त हुए।

यहाँ इन्होंने रेडियोऐक्टिवता पर अनुसंधान आरंभ किए। इन अनुसंधानों से ये प्रसिद्ध हो गए। सन् 1909 में आप लीड्स में कैवेंडिश प्रोफेसर तथा सन् 1915 में लंदन युनिवर्सिटी के क्वेन प्रोफेसर नियुक्त हुए। अपने पुत्र सर विलियम लॉरेंस ब्रैग के सहयोग से आपने एक्स-रे-स्पेक्ट्रोमीटर का विकास किया तथा इस यंत्र की सहायता से परमाणुओं और क्रिस्टलों के विन्यासों को स्पष्ट किया। सन् 1915 में इन्हें तथा इनके उपर्युक्त पुत्र को संयुक्त रूप से भौतिकी का नोबेल पुरस्कार और कोलंबिया विश्वविद्यालय का बारनर्ड स्वर्णपदक प्रदान किया गया।

प्रथम विश्वयुद्ध के समय पनडुब्बी नावों का पता लगाने की समस्याओं के संबंध में ब्रिटिश नौसेना को आपने सहायता दी। आप सन् 1928-29 में ब्रिटिश ऐसोसिएशन फॉर दि ऐडवान्स्मेंट ऑव सायंस के तथा सन् 1935-40 तक रॉयल सोसायटी के प्रेसिडेंट थे। रेडियोऐक्टिविटी तथा क्रिस्टल विज्ञान पर अनेक प्रकाशनों के सिवाय ध्वनि, प्रकाश तथा प्रकृति संबंधी आपके अन्य ग्रंथ भी हैं।
इन्हें भी देखें

* नोबेल पुरस्कार विजेताओं की सूची
* भौतिकी में नोबेल पुरस्कार
* विलियम लॉरेंस ब्रैग


श्रेणी:1862 में जन्मे लोग
श्रेणी:भौतिक विज्ञानी
श्रेणी:नोबेल पुरस्कार विजेता
श्रेणी:नोबेल पुरस्कार विजेता वैज्ञानिक
श्रेणी:नोबेल पुरस्कार विजेता भौतिक विज्ञानी
श्रेणी:१९४२ में निधन
विलिस इ लाम्ब

अंगूठाकार|1955 का चित्र
विलिस यूजीन मेम्बोर जूनियर (12 जुलाई, 1913 - 15 मई 2008, ) एक अमेरिकी भौतिक विज्ञानी थे जिन्होंने 1955 में भौतिकी में नोबेल पुरस्कार जीता था। मेम लॉस एंजिल्स, कैलिफ़ोर्निया, संयुक्त राज्य अमेरिका में पैदा हुए थे। 1934 में कैलिफोर्निया विश्वविद्यालय से रसायन विज्ञान में विज्ञान में स्नातक प्राप्त किया।

श्रेणी:नोबेल पुरस्कार विजेता भौतिक विज्ञानी
श्रेणी:1913 में जन्मे लोग
श्रेणी:२००८ में निधन
विलियम लारेन्स ब्राग

right|thumb|300px|लारेंस ब्रैग (सन् १९१५)
सर विलियम लॉरेंस ब्रैग ( 1890 - 1971) आस्ट्रेलिया के प्रसिद्ध भौतिकविज्ञानी थे जिन्हें १९१५ में नोबेल पुरस्कार से सम्मानित किया गया। वे प्रसिद्ध वैज्ञानिक विलियम हेनरी ब्रैग के पुत्र थे। ये दूसरे सबसे कम आयु के नोबेल पुरुस्कार विजेता है। इन्होने 25 वर्ष की उम्र मैं नोबेल पुरस्कार जीता था।

इनका जन्म 31 मार्च 1890 को आस्ट्रेलिया के ऐडिलेड में हुआ था। प्रारंभिक शिक्षा इसी नगर में पाने के पश्चात् सन् 1916 में आप केंब्रिज के ट्रिनिटी कॉलेज के फैलो हो गए।

अपने पिता के साथ एक्स-रे-स्पेक्ट्रोमीटर की सहायता से आपने अनेक प्रकार के क्रिस्टलों की रचना की खोज की। इस कार्य के लिए इन्हें और इनके पिता को संयुक्त रूप से भौतिकी का नोबेल पुरस्कार तथा बारनर्ड स्वर्णपदक मिले। सन् 1919 से 1937 तक आप विक्टोरिया विश्वविद्यालय ((मैंचेस्टर)) में भौतिकी के लैंगवर्दी प्रोफेसर तथा सन् 1937-38 में नैशनल फिजिकल लेबोरेटरी के निदेशक थे तथा सन् 1938 में कैंब्रिज विश्वविद्यालय में प्रायोगिक भौतिकी के कैवेंडिश प्रोफेसर नियुक्त हुए।

क्रिस्टल संरचना पर आपने कई एक महत्व के निबंध लिखे हैं। विद्युत, क्रिस्टलों की संरचना तथा खनिजों की परमाणवीय संरचना पर भी आपने पुस्तकें लिखी हैं।
इन्हें भी देखें

* नोबेल पुरस्कार विजेताओं की सूची
* भौतिकी में नोबेल पुरस्कार
* विलियम हेनरी ब्रैग


श्रेणी:1890 में जन्मे लोग
श्रेणी:भौतिक विज्ञानी
श्रेणी:नोबेल पुरस्कार विजेता
श्रेणी:नोबेल पुरस्कार विजेता वैज्ञानिक
श्रेणी:नोबेल पुरस्कार विजेता भौतिक विज्ञानी
श्रेणी:१९७१ में निधन
बर्नहार्ड रीमान

जॉर्ज फ्रेडरिक बर्नहार्ड रीमान (Georg Friedrich Bernhard Riemann; १७ सितम्बर १८२६ - २० जुलाई १८६६) एक प्रतिभाशाली जर्मन गणितज्ञ थे। उन्होंने विश्लेषण, संख्या सिद्धान्त और अवकल ज्यामिति के क्षेत्र में प्रभावी योगदान दिया जिसका उपयोग सामान्य आपेक्षिकता के विकास में भी किया गया।
रीमान परिकल्पना के लिये ये विशेष रूप से प्रसिद्ध हैं
बाहरी कड़ियाँ

*गणित वंशावली परियोजना पर बर्नहार्ड रीमान


श्रेणी:1826 में जन्मे लोग
श्रेणी:१८६६ में निधन
श्रेणी:जर्मन गणितज्ञ
फ़िलिप ऐंडरसन

फिलिप एण्डरसन, १९७७ में भौतिक शास्त्र में नोबेल पुरस्कार के विजेता रहे हैं। वह अमेरिका के प्रसिद्द वैज्ञानिक हैं। 1977 में इन्हें भौतिक विज्ञान में नोबेल पुरस्कार प्रदान किया गया।
इन्हें भी देखें

* नोबेल पुरस्कार विजेताओं की सूची
* भौतिकी में नोबेल पुरस्कार


श्रेणी:वैज्ञानिक
श्रेणी:नोबेल पुरस्कार विजेता
श्रेणी:नोबेल पुरस्कार विजेता वैज्ञानिक
श्रेणी:नोबेल पुरस्कार विजेता भौतिक विज्ञानी
श्रेणी:भौतिक विज्ञानी
पीटर कपिज़ा

right|thumb|300px|रूसी वैज्ञानिक पीटर कपिज़ा
पीटर लीओ निडोविच कपिज़ा (रूसी: Пётр Леони́дович Капи́ца) ; 8 जुलाई 1894 - 8 अप्रैल 1984)) रूस के भौतिकविद् थे। उन्हे १९७८ में भौतिकी के नोबेल पुरस्कार से सम्मानित किया गया।

इनका जन्म ९ जुलाई सन १८९४ को क्रोंस्टाड्ट में हुआ। आपने प्रारंभिक शिक्षा पेट्रोग्राद में प्राप्त की। पदुपरांत आप कैंब्रिज में लार्ड रदरफ़र्ड के विद्यार्थी रहे और परमाणु विघटन अनुसंधान के क्षेत्र में अत्यंत प्रबल चुंबकीय क्षेत्र उत्पन्न करने की तकनीकी क्रियाप्रणाली के विकास में विशेष दक्षता प्राप्त की। सन् १९२४ में आपकी नियुक्ति कैवेंडिश प्रयोगशाला में चुंबकीय अनुसंधान के सहायक निर्देशक के रूप में हुई और १९३२ ई. तक इस पद पर कार्य करते रहे। सन् १९३० से १९३५ तक आप रॉयल सोसाइटी के सदस्य चुने गए और १९४२ में आपको फ़ैरेडे पदक प्रदान किया गया। इसके अतिरिक्त भौतिकी का स्टैलिन पुरस्कार आपको सन् १९४१ में और फिर १९४३ में मिला। सन् १९४३ और १९४४ में आप ऑर्डर ऑव लेनिन उपाधि से भी विभूषित किए गए।

सन् १९३४ में आप जब छुट्टी पर स्वदेश (रूस) गए तो सोवियत सरकार ने आपको पुन: देश से बाहर जाने की अनुमति नहीं दी। कापिज़ा के लिए मास्को में कैवेंडिश प्रयोगशाला के टक्कर की प्रयोगशाला बनाई गई ताकि कापिज़ा सुचारु रूप से अपना अनुसंधान कार्य चला सकें। फलस्वरूप कापिज़ा कुछ ही समय उपरांत मास्को की भौतिकीय समस्या संस्था (इंस्टीट्यूट फ़ॉर फ़िज़िकल प्रॉब्लेम्स) के निर्देशक नियुक्त कर दिए गए।

आपका मुख्य कार्य 'चुंबकत्व' तथा क्रायोजेनिक्स (अत्यंत ठंडे ताप) से संबंध रखता है। आपने ३० टेस्ला तक का चुंबकीय क्षेत्र उत्पन्न करने में सफलता प्राप्त की और हाइड्रोजन तथा हीलियम के द्रवीकरण के प्लांट की भी सफल डिज़ाइन दी है।


श्रेणी:वैज्ञानिक
श्रेणी:1894 में जन्मे लोग
श्रेणी:१९८४ में निधन
श्रेणी:नोबेल पुरस्कार विजेता
डेनिस रिची

डेनिस रिची विख्यात वैज्ञानिक।
जीवनी

जन्म 09 सितम्बर 1941 न्युयार्क मे, पिता अ. रिची बॅल लैब्स में
उन्हें आधुनिक डिजिटल युग का सूत्रधार माना जाता है। रिची ने दी सी प्रोग्रामिण्ग लेंवेज नामक पुस्तक भी लिखी।
डैनिस रिची ने कॅन थॉम्पसन के साथ यूनिक्स ऑपरेटिंग सिस्टम के विकास में महत्वपूर्ण भूमिका निभाई।
डैनिस रिची ने सी प्रोग्रामिंग भाषा का भी निर्माण यूनिक्स बनाने के लिये ही किया था।

रिची बॅल लैब्स में विभिन्न शोध परियोजनाओं पर काम करते रहे तथा २००७ में सेवानिवृत्ति हुए।

1983 में रिची तथा केन थॉम्पसन को यूनिक्स ऑपरेटिंग सिस्टम के विकास में योगदान हेतु संयुक्त रूप से ट्यूरिंग अवार्ड मिला।
डैनिस रिची के ट्यूरिंग अवार्ड समारोह में दिये गये विचार को "साफ्टवेअर अनुसन्धान मे परावर्तन" के रूप में देखा गया।

कई वर्षों से अस्वस्थ थे, वे ७० वर्ष की आयु में १२ अक्टूबर २०११ को न्यूजर्सी स्थित अपने घर में मृत पाये गये।
सन्दर्भ
बाहरी कड़ियाँ

*Dennis Ritchie's home page at Bell Labs
*"The C Family of Languages: Interview with Dennis Ritchie, Bjarne Stroustrup, and James Gosling" – article in Java Report, 5(7), July 2000 and C++ Report, 12(7), July/August 2000
*"The Guru" – article in Linux Magazine, June 2001
*Dennis Ritchie's video interview June 2011

श्रेणी:1941 में जन्मे लोग
श्रेणी:२०११ में निधन
श्रेणी:आविष्कारक
कार्लो रुबिया

कार्लो रुबिया ( Carlo Rubbia ; जन्म ३१ मार्च, १९३४) इटली के कण भौतिकविज्ञानी एवं आविष्कारक हैं जिनको डब्ल्यू एवं जेड बोसान के आविष्कार के लिये १९८४ का भौतिकी का नोबेल पुरस्कार साइमन फॉन दर मीर के साथ संयुक्त रूप से दिया गया था।
सन्दर्भ
इन्हें भी देखें

* नोबेल पुरस्कार विजेताओं की सूची
* भौतिकी में नोबेल पुरस्कार


श्रेणी:1934 में जन्मे लोग
श्रेणी:भौतिक विज्ञानी
श्रेणी:नोबेल पुरस्कार विजेता
श्रेणी:नोबेल पुरस्कार विजेता वैज्ञानिक
श्रेणी:नोबेल पुरस्कार विजेता भौतिक विज्ञानी
हास्टिंग्स बान्डा

हस्टिंग्स कामुज़ू बाण्डा (मार्च या अप्रैल १८९८ – २५ नवम्बर १९९७) १९६१ से १९९४ तक मलावी और इसके पूर्ववर्ती राज्य न्यासलैण्ड के नेता थे। उनकी अधिकत्तर शिक्षा के बाद बाण्डा अपनी गृह काउंटी (उस समय के ब्रितानी न्यासलैण्ड), उपनिवेशवाद के विरुद्ध बोलने के लिए और स्वतंत्रता के लिए वकालत करने के लिए वापस पहुँचे। १९६३ में उन्हें औपचारिक रूप से न्यासवाद के प्रधानमंत्री पद पर नियुक्त किया गया जो बाद में मलावी के रूप में स्वतंत्र राष्ट्र बन गया।
सन्दर्भ

श्रेणी:1898 में जन्मे लोग
श्रेणी:१९९७ में निधन
केलुचरण महापात्र

गुरु केलुचरण महापात्र (1926-2004) ने ओड़िसीका पुनर्विस्तार किया। ओड़िसी ओड़िसा प्रान्त की एक शास्त्रीय नृत्य शैली है। केलुचरण मोहपात्रा को सन १९८८ में भारत सरकार द्वारा कला के क्षेत्र में पद्म भूषण से सम्मानित किया गया था। ये उड़ीसा राज्य से हैं।
सन्दर्भ

श्रेणी:१९८८ पद्म भूषण
श्रेणी:ओडिशी नर्तक
श्रेणी:1926 में जन्मे लोग
श्रेणी:२००४ में निधन
श्रेणी:पद्म विभूषण धारक


Kelucharan Mahapatra mrudang tabla odissi pakhavaj aur odissi nritya mein bhi mahir the
शिल्पा शेट्टी

शिल्पा शेट्टी (तुलु: ಶಿಲ್ಪ ಶೆಟ್ಟಿ) एक भारतीय अभिनेत्री और मॉडल है। अपनी प्रथम फिल्म बाज़ीगर (१९९३) में प्रथम अभिनय से पूर्व बॉलीवुड, कॉलीवुड, तेलुगु सिनेमा और कर्नाटक सिनेमा में लगभग ४० फिल्मों में काम कर चुकी थीं। अग्रणी भूमिका के रूप में उन्होंने प्रथम समय आग (१९९४) फिल्म में कार्य किया।
परिवारिक जीवन

शिल्पा का जन्म (8 जुलाई 1975) मैंगलूर में एक परम्परागत परिवार में हुआ जो बन्त समुदाय से है। वह सुनन्दा (मां) और सुरेन्द्र शेट्टी (पिता) की बड़ी पुत्री है जो औषधि निर्माण उद्योग में काम करते हैं।
फिल्में

thumb|right|शेफ़ील्ड में २००७ [[अंतर्राष्ट्रीय भारतीय फ़िल्म अकादमी पुरस्कार में शिल्पा शेट्टी]]
सन्दर्भ
बाहरी कड़ियाँ

*
*
* बीबीसी समाचार पर प्रोफाईल पृष्ठ।


श्रेणी:अभिनेत्री
श्रेणी:हिन्दी अभिनेत्री
श्रेणी:1975 में जन्मे लोग
श्रेणी:भारतीय आवाज अभिनेत्रियों
श्रेणी:जीवित लोग
रोज़ा लुक्सेम्बुर्ग

thumb|right|रोज़ा लुक्सेम्बुर्ग
thumb|right|रोज़ा लुक्सेम्बुर्ग
thumb|right|रोज़ा लुक्सेम्बुर्ग

रोज़ा लुक्सेम्बुर्ग (1870-1919) यूरोपीय मार्क्सवादी क्रान्तिकारी थी। उसकी १९१९ में हत्या की गयी।
Works

* रोजा लुक्‍सेम्‍बुर्ग : क्रांति की हुंकार (जीवन और कार्य)
* The Accumulation of Capital. Trans. A. Schwarzschild in 1951. Roultedge Classics edition, 2003. Originally published as Die Akkumulation des Kapitals in 1913.
* Gesammelte Werke ("Collected Works"), 5 volumes, Berlin 1970–1975.
* Gesammelte Briefe ("Collected Letters"), 6 volumes, Berlin 1982–1997.
* Politische Schriften ("Political Writings"), edited and preface by Ossip K. Flechtheim, 3 volumes, Frankfurt am Main 1966 ff.
श्रेणी:1871 में जन्मे लोग
श्रेणी:१९१९ में निधन
क्वामे एन्क्रूमाह

thumb|200px|क्वामे एन्क्रूमाह
क्वामे एन्क्रूमाह, प्रावेसी काउंसिल (21 सितम्बर 1909 – 27 अप्रैल 1972) 1951 से 1966 तक घाना और इसके पूर्ववर्ती राज्य 'गोल्ड कोस्ट' के नेता थे। १९५७ में ब्रितानी औपनिवेशिक शासन से घाना की मुक्ति उन्ही की देखरेख में हुई, इसके बाद एन्क्रूमाह घाना के प्रथम राष्ट्राध्यक्ष और प्रथम प्रधानमन्त्री बने। पण-अफ्रिकानिस्म (Pan-Africanism) नामक २०वीं सदी की विचारधारा के प्रभाव से वो अफ्रीकी एकता संगठन (आर्गेनाईजेशन ऑफ़ अफ्रीकन यूनिटी) के संस्थापक सदस्य बने और १९६३ का लेनिन शान्ति पुरस्कार प्राप्त करने में सफल हुए। उन्होंने अपने आप को अफ़्रीकी लेनिन के रूप में देखा।
सन्दर्भ

श्रेणी:1909 में जन्मे लोग
श्रेणी:१९७२ में निधन
श्रेणी:घाना के प्रधानमंत्री
चार्ल्स डी गॉल

thumb|200px|चार्ल्स डी गॉल
चार्ल्स आंद्रे जोसेफ मैरी डी गॉल (फ्रेंच : aʁl də ɡol); 22 नवंबर 1899 - 9 नवंबर 1970) एक फ्रांस जनरल और राजनेता थे वह स्वतंत्र फ्रांस (1940-19 44) के नेता थे और फ्रांस गणराज्य (1944-1946) के अंतिम नेता थे। 1958 में, उन्होंने पांचवीं गणराज्य की स्थापना की और फ्रांस के राष्ट्रपति के रूप में चुने गए, 1969 में उन्होंने उस पद से इस्तीफा दिया था। वह शीत युद्ध के युग के दौरान फ़्रांस के प्रभावशाली व्यक्तियों में से एक थे।
सन्दर्भ

श्रेणी:राजनीतिज्ञ
श्रेणी:1899 में जन्मे लोग
श्रेणी:फ्रांस के राष्ट्रपति
श्रेणी:१९७० में निधन
विक्टोरिया

महारानी विक्टोरिया, यूनाइटेड किंगडम की महारानी थीं।
जीवन्

विक्टोरिया का जन्म सन्‌ 1819 के मई मास में हुआ था। वे आठ महीने की थीं तभी उनके पिता का देहांत हो गया। विक्टोरिया के मामा ने उनकी शिक्षा-दीक्षा का कार्य बड़ी निपुणता से संभाला। वे स्वयं भी बड़े योग्य और अनुभवी व्यक्ति थे। साथ ही वे पुरानी सभ्यता के पक्षपाती थे। विक्टोरिया को किसी भी पुरुष से एकांत में मिलने नहीं दिया गया। यहाँ तक कि बड़ी उम्र के नौकर-चाकर भी उनके पास नहीं आ सकते थे। जितनी देर वे शिक्षकों से पढ़तीं, उनकी माँ या धाय उनके पास बैठी रहती। पढ़ाई मे
राजतिलक

अठारह वर्ष की अवस्था में विक्टोरिया गद्दी पर बैठीं। वे लिखती हैं कि मंत्रियों की रोज इतनी रिपोर्टें आती हैं तथा इतने अधिक कागजों पर हस्ताक्षर करने पड़ते हैं कि मुझे बहुत श्रम करना पड़ता है। किंतु इसमें मुझे सुख मिलता है। राज्य के कामों के प्रति उनका यह भाव अंत तक बना रहा। इन कामों में वे अपना एकछत्र अधिकार मानती थीं। उनमें वे मामा और माँ तक का हस्तक्षेप स्वीकार नहीं करती थीं। 'पत्नी, माँ और रानी - तीनों रूपों में उन्होंने अपना कर्तव्य अत्यंत ईमानदारी से निभाया। घर के नौकरों तक से उनका व्यवहार बड़ा अच्छा होता था'
विवाह

विवाह होने पर वे पति को भी राजकाज से दूर ही रखती थीं। परंतु धीरे-धीरे पति के प्रेम, विद्वत्ता और चातुर्य आदि गुणों ने उन पर अपना अधिकार जमा लिया और वे पतिपरायण बनकर उनके इच्छानुसार चलने लगीं। किंतु 43 वर्ष की अवस्था में ही वे विधवा हो गईं। इस दुःख को सहते हुए भी उन्होंने 39 वर्ष तक बड़ी ईमानदारी और न्याय के साथ शासन किया। जो भार उनके कंधों पर रखा गया था, अपनी शक्ति-सामर्थ्य के अनुसार वे उसे अंत तक ढोती रहीं। किसी दूसरे की सहायता स्वीकार नहीं की।

उनमें बुद्धि-बल चाहे कम रहा हो पर चरित्रबल बहुत अधिक था। भारी वैधव्य-दुःख से दबे रहने के कारण दूसरों का दुःख उन्हें जल्दी स्पर्श कर लेता था। रेल और तार जैसे उपयोगी आविष्कार उन्हीं के काल में हुए।
इन्हें भी देखें

* जीवनी

श्रेणी:ब्रिटेन के शासक
योहानेस गुटेनबर्ग

योहानस गेन्स्फ़्लाइश त्सुर लाडन त्सुम गूटन्बर्ग ( - 3 फरवरी 1468) एक जर्मन आविष्कारक, मुद्रक, प्रकाशक और स्वर्णकार थे जिन्होंने अपने यांत्रिक जंगम प्रकार के मुद्रण यन्त्र के साथ यूरोप में छपाई की शुरुआत की। उनके कार्य ने यूरोप में मुद्रण क्रान्ति का आरम्भ की और इसे दूसरी सहस्राब्दी का एक मीलशिला माना जाता है, जो मानव इतिहास के आधुनिक इतिहास का आरम्भ करता है। इसने पुनर्जागरण, यूरोपीय धर्मसुधार, यूरोपीय ज्ञानोदय और वैज्ञानिक क्रान्ति के विकास में महत्वपूर्ण भूमिका निभाई, साथ ही साथ आधुनिक ज्ञान अर्थव्यवस्था के लिए भौतिक आधार और ज्ञान का जनतंत्रीकरण में महत्वपूर्ण भूमिका निभाई।
परिचय

गूटन्बर्ग एक व्यापारी का पुत्र था और एक बड़ी कृषि संपत्ति में बड़ा हुआ। बाल्यकाल से ही उन्होंने
तेल और जैतून की चाप देखी थीं। इसके बाद, उन्होंने पत्थरों को चमकाने की कला सीखी, स्वर्णकार्य सीखी, और कांच को इच्छित आकृतियों के सांचे बनाने की विशेषज्ञता भी प्राप्त की। इस ज्ञान के आधार पर गूटन्बर्ग ने अपने आविष्कार को बनाने करने के लिए अपनाया। जैतून प्रेस ने मुद्रक यन्त्र के लिए आदर्श प्रदान किया, और सांचों में वर्णमाला के अक्षरों को धातु के आकृति को ढालने के लिए उपयोग किया। 1448 तक, गूटन्बर्ग ने प्रणाली को उत्कृष्ट किया। उन्होंने बाइबल को प्रथम बार छापा था। लगभग 180 प्रतियां छापी गईं और उन्हें तैयार करने में तीन वर्ष लगे। उस समय के मानकों के अनुसार यह अत्यन्त द्रुत गति से उत्पादन था।
इन्हें भी देखें

* प्रिंटिंग प्रेस
बाहरी कड़ियाँ

* English homepage of the Gutenberg-Museum Mainz, Germany.
* The Digital Gutenberg Project
योहानेस केप्लर

योहानस केप्लर (दिसंबर 1571 - 15 नवंबर 1630) एक जर्मन खगोलशास्त्री, गणितज्ञ, ज्योतिषी, प्राकृतिक दार्शनिक और संगीत के लेखक थे।
परिचय

केपलर का जन्म २१ दिसम्बर १५७१ को जर्मनी के स्टट्गार्ट नामक नगर के निकट बाइल-डेर-स्टाड्स स्थान पर हुआ था। इन्होंने टिबिंगैन विश्वविद्यालय से स्नातक की उपाधि प्राप्त की। १५९४ ईo में ऑस्ट्रिया के ग्रेट्ज विश्वविद्यालय में इन्हें प्राध्यापक की जगह मिल गई। ये जर्मन सम्राट् रूडॉल्फ द्वितीय, के राजगणितज्ञ टाइको ब्राए के सहायक के रूप में १६०१ ईo में नियुक्त हुए और ब्राए की मृत्यु के बाद ये राजगणितज्ञ बने। इन्होंने ज्योतिष गणित पर १६०९ ईo में 'दा मोटिबुस स्टेलाए मार्टिस' (De Motibus Stellae martis) और १६१९ ईo में 'दा हार्मोनिस मुंडी' (De Harmonis mundi) में अपने प्रबंधों को प्रकाशित कराया। इनमें इन्होंने ग्रहगति के नियमों का प्रतिपादन किया था। ग्रहगति के निम्नलिखित सिद्धांतों में से प्रथम दो इनके पहले प्रबंध में तथा तीसरा सिद्धांत दूसरे प्रबंध में प्रतिपादित है:

*(१) विश्व में सभी कुछ वृत्ताकार नहीं है। सौर मंडल के सभी ग्रह वृत्ताकार कक्षा में सूर्य की परिक्रमा नहीं करते, अपितु ग्रह एक दीर्घवृत्त पर चलता है, जिसकी नाभि पर सूर्य विराजमान है।

*(२) सूर्य से ग्रह तक की सदिश त्रिज्या समान काल में समान क्षेत्रफल में विस्तीर्ण रहती है।

*(३) सूर्य से किसी भी ग्रह की दूरी का घन उस ग्रह के परिभ्रमण काल के वर्ग का समानुपाती होता है।

उपर्युक्त सिद्धांतों के अतिरिक्त, इन्होंने गुरुत्वाकर्षण का उल्लेख अपने प्रथम प्रबंध में किया और यह भी बताया कि पृथ्वी पर समुदों में ज्वारभाटा चंद्रमा के आकर्षण के कारण आता है। इस महान गणितज्ञ एवं ज्योतिषी का ५९ वर्ष की आयु में प्राग में १६३० ईo में देहावसान हो गया।
इन्हें भी देखें

* केप्लर के ग्रहीय गति के नियम
* आइजैक न्यूटन
* गैलीलियो
सन्दर्भ

श्रेणी:वैज्ञानिक
श्रेणी:खगोलशास्त्री
श्रेणी:खगोलशास्त्र आधार